
	KOMISIJA EVROPSKIH SKUPNOSTI


Bruselj, 18.11.2004
KOM(2004) 751 končno
 
Predlog

UREDBA SVETA

o spremembi Uredbe (ES) št. 866/2004 o režimu na podlagi
člena 2 Protokola 10 k Aktu o pristopu
glede nadomestil v kmetijstvu in za potnike
(predložena s strani Komisije)

OBRAZLOŽITVENI MEMORANDUM

Z Uredbo št. 866/2004 je Svet določil režim na podlagi člena 2 Protokola 10 Akta o pristopu 2003, ki določa posebna pravila o blagu, storitvah in osebah za prehod črte med tistimi območji Republike Ciper, ki niso pod dejanskim nadzorom Vlade Republike Ciper in tistimi območji Republike Ciper, ki so pod dejanskim nadzorom Vlade Republike Ciper.

Ob upoštevanju izkušenj, pridobljenih odkar je ta uredba stopila v veljavo, je treba sprostiti določena pravila in spodbuditi trgovanje z določenim blagom. Predlagana sprememba predvideva postopek, ki bi omogočal, da se določenemu blagu, ki je predmet izvoznih nadomestil ali intervencijskih ukrepov in je zato trenutno izvzeto iz posebne ureditve, kakor je določeno z Uredbo o razmejitveni črti, zagotovi privilegirano obravnavo na podlagi odločitve pristojnega upravljalnega odbora v okviru skupne kmetijske politike. Drugič, predlagana sprememba določa poseben postopek, ki bo omogočal gibanje živih živali in proizvodov živalskega izvora čez zeleno mejo. Tretjič, predlagana sprememba bo zvišala vrednost in količino nadomestil za potnike.
Predlagane spremembe bodo spodbudile trgovino čez zeleno mejo in prispevale k združevanju otoka.

Predlog

UREDBA SVETA

o spremembi Uredbe (ES) št. 866/2004 o režimu na podlagi
člena 2 Protokola 10 k Aktu o pristopu
glede nadomestil v kmetijstvu in za potnike
SVET EVROPSKE UNIJE JE –

ob upoštevanju Protokola 10 o Cipru k Aktu o pogojih pristopa Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah pogodb, na katerih temelji Evropska unija
, in zlasti člena 2 Protokola,

ob upoštevanju Protokola 3 o suverenih conah Združenega kraljestva Velike Britanije in Severne Irske na Cipru
 k navedenemu Aktu o pristopu in zlasti člena 6 Protokola,
ob upoštevanju predloga Komisije
,

ob upoštevanju naslednjega:

(1)
Uredba Sveta (ES) št. 866/2004
 določa posebna pravila o blagu, storitvah in osebah za prehod črte med tistimi območji Republike Ciper, ki niso pod dejanskim nadzorom Vlade Republike Ciper in tistimi območji Republike Ciper, ki so pod dejanskim nadzorom Vlade Republike Ciper.

(2)
Ob upoštevanju izkušenj, pridobljenih odkar je ta Uredba stopila v veljavo, je treba sprostiti določena pravila, ki zadevajo potnike, in spodbuditi trgovino z določenimi kmetijskimi proizvodi.

(3)
Uredbo (ES) št. 866/2004 je treba zato ustrezno spremeniti –

SPREJEL NASLEDNJO UREDBO:

Člen 1

Uredba (ES) št. 866/2004 se spremeni:

(1)
Člen 4 se spremeni:

(a)
Odstavek 2 se nadomesti z naslednjim:
„2.
Za to blago ni potrebna carinska deklaracija. To blago ni zavezano carini ali dajatvam z enakovrednim učinkom, razen če je upravičeno do izvoznih nadomestil ali intervencijskih ukrepov.

Z odstopanjem od prvega pododstavka lahko Komisija v skladu z ustreznim postopkom upravljalnega odbora, opredeljenega v okviru skupne kmetijske politike, določi privilegirane pogoje in režime dostopa za proizvode, ki so upravičeni do izvoznih nadomestil ali intervencijskih ukrepov.

Za zagotavljanje učinkovitih kontrol se beležijo količine, ki prečkajo črto.“

(b)
Odstavek 9 se nadomesti z naslednjim:

„9.
Čez črto je prepovedano gibanje živih živali in proizvodov živalskega izvora, ki so predmet veterinarskih zahtev Skupnosti. Za preklic te prepovedi je treba sprejeti sklepe Komisije, ki določajo pogoje, ki se uporabljajo za trgovino v skladu s postopkom, navedenim v členu 58(2) Uredbe 178/2002 Evropskega parlamenta in Sveta (.

*UL L 31, 01.02.2002, str. 1. “
(2)
Člen 6 se nadomesti z naslednjim:

„Člen 6

1.
Direktiva Sveta 69/169/EGS* se ne uporablja, vendar je blago, vsebovano v osebni prtljagi oseb, ki prečkajo črto, oproščeno prometnega davka in trošarine, če ni komercialnega značaja in če njegova skupna vrednost ne presega 175 EUR na osebo. 

2.
Količinska omejitev za oprostitev prometnega davka in trošarin je 200 cigaret in 1 liter žgane pijače.

3.
Oprostitve za blago iz odstavka 2 ne veljajo za osebe, stare manj kakor 17 let, ki prečkajo črto.

4.
V okviru količinskih omejitev iz odstavka 2 in ob upoštevanju omejitev iz odstavka 3 se vrednost blaga iz odstavka 2 ne upošteva pri določanju oprostitev iz odstavka 1.

*UL L 133, 4.6.1969, str. 6. “

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, […]


Za Svet


Predsednik
�	UL L 236, 23.9.2003, str. 955.


�	UL L 236, 23.9.2003, str. 940.


�	UL C […], […], str. […].


�	UL L 206, 09.06.2004, str. 51.

